**Øvelser til kapitel 7 Møder via video, webtelefon eller telefon**

**Øvelse 1. Mundtlig instruktion**

* **Formål:** Øvelsen viser hvor svært det er at kommunikere og løse en opgave, når ens kommunikative ressourcer er begrænsede.
* **Materialer:** 6 forskellige slags LEGO-klodser x det antal studerende på holdet. Handout med et billede af en figur som de skal bygge – kun nok til halvdelen af de studerende.
* **Instruktion:**
	1. Opdel de studerende i teams af to og to (A & B). A og B skal sidde med ryggen til hinanden, så de ikke kan se hvad den anden laver.
	2. A gives LEGO-klodser og billedet af den figur der skal bygges, og B gives kun LEGO-klodser.
	3. A laver den anviste figur og forklarer til B, som skal lave nøjagtig samme figur.

**Øvelse 2. Møde med og uden leder**

* **Formål:** At lade de studerende opleve hvor vanskeligt det er at holde et produktivt ICT-medieret møde uden ordentlig ledelse**.**
* **Materialer:** De studerendes egne laptops/tablets, samt en emne/en opgave der skal holdes møde om.
* **Instruktion:**
	1. Opdel de studerende i teams på mellem tre og fem personer
	2. Giv dem en opgave, de alligevel skal løse: Det kan fx være at planlægge et studenteroplæg, en dataindsamling eller lignende.
	3. Bed dem løse opgaven via et ICT-medieret møde. Giv dem en kort, men realistisk tidsramme.
	4. Bed dem derefter dele sig, så de sidder på to eller tre lokationer (nogle går til kantinen/et projektrum eller lignende)
	5. Afbryd de studerende efter 172 af tiden og spørg hvordan det går? Spørg indtil produktivitet og problemløsning. Bed dem derefter udpege en mødeleder og en referent.
	6. Giv dem mulighed for at afslutte opgaven.
	7. Lav en opsamling I plenum: Hvordan ændrede rollefordelingen deres møde?

**Øvelse 3. Hvis et ansigt-til-ansigt-møde var som et videomøde**

* **Formål:** At hjælpe de studerende til at forstå, hvordan mange af de almindelige træk ved videomøder er med til at gøre dem vanskelige for deltagerne.
* **Materialer:** Laptop, internetadgang, højttaleropkobling og projektor med lærred.
* Instruktion: Se denne film sammen på YouTube:https://www.youtube.com/watch?v=DYu\_bGbZiiQ&feature=youtu.be
* Drøft hvad vi tager for en selvfølge ved ansigt-til-ansigt-møder, og hvordan videomøder opleves som bøvlede.
* Drøft hvad man kan gøre for imødegå nogle af de vanskeligheder, filmen viser, så deltagerne lettere kan gennemføre produktive og hensigtsmæssige møder. Giv hver af mødedeltagerne et par gode råd.